"Raportat la împrejurările şi modul de desfăşurare a presupusei activităţi infracţionale, fără a omite din vedere stadiul derulării actelor de urmărire penală (...), la acest moment procesual, după trecerea perioadei iniţiale de aproximativ 60 de zile de la data luării măsurii arestării preventive în cauză faţă de inculpaţi, Curtea consideră că gravitatea faptelor şi limitele de pedeapsă prevăzute de lege nu pot constitui singurele temeiuri de apreciere a pericolului social pentru ordinea publică", se regăsește în motivare.
Instanţa a considerat că măsurile preventive stabilite iniţial nu mai sunt necesare pentru desfășurarea corespunzătoare a procesului penal, întrucât nu există "probe sau indicii că inculpaţii s-ar sustrage de la urmărirea penală sau de la judecată sau că ar pregăti săvârşirea uni alte infracţiuni".
"Curtea nu mai constată existenţa unor motive suficiente care să justifice privarea de libertate prin prelungirea măsurii arestului preventiv"
"Curtea nu mai constată existenţa unor motive suficiente care să justifice privarea de libertate prin prelungirea măsurii arestului preventiv, simpla menţinere a temeiurilor de fapt ale arestării iniţiale referitoare la suspiciunea comiterii faptelor de care sunt acuzaţi (...) prin raportare la periculozitatea socială concretă a acestora nefiind aptă să justifice în sine continuarea arestării preventive", se arată în continuare în text.
Pe de altă parte, judecătorii au considerat că "este imperativă" monitorizarea continuă a inculpaţilor de către autorităţile competente. În plus faţă de măsura arestului la domiciliu, aceştia trebuie să respecte o serie de restricţii şi obligaţii.
"Măsurile şi obligaţiile ce urmează a fi dispuse sunt de natură a conduce la îndeplinirea scopului măsurilor preventive, respectiv buna desfăşurare a procesului penal şi asigurarea îndepărtării inculpaţilor de mediul în care se presupune că ar fi fost comisă activitatea infracţională imputată", spune textul motivării.
Cei trei bărbaţi implicaţi în incidentul tragic survenit în luna februarie la un hotel din regiunea montană Padina a judeţului Dâmboviţa au fost trimişi în arest la domiciliu, conform unei hotărâri pronunţate de Curtea de Apel Ploieşti la data de 13 mai.
Potrivit anchetatorilor, incidentul a avut loc în urma unei confruntări spontane. La festivitatea desfășurată la Hotel Belmont din Padina au fost prezenţi cântăreţii Alex Velea, Antonia şi Alina Eremia. Incidentul a avut loc după concert, într-o clădire anexă hotelului. Cei trei atacatori au părăsit rapid locul cu mașina după ce l-au atacat cu cuțitul pe bărbatul în vârstă de 41 de ani, dar au fost prinşi la scurt timp de către forțele de poliție, conform Agerpres.
Fiți la curent cu ultimele noutăți. Urmăriți DCNews și pe Google News